《缲车辞》
清代·田雯

朝饲蚕，暮饲蚕，桑树叶大蚕眠三。初长如蚁今成茧，乙乙上簇黄白满，缲车咿轧风中转。

女十五，当户织。桃夭期，闻消息。帘幕半垂双燕飞，打叠新缣作嫁衣。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。